Legal Document

Category: 290

Text:
33. ΒΑΣΙΛΙΚΟΝ ΔΙΑΤΑΓΜΑ της 21 Φεβρ./25 Μαρτ. 1947 Περί καθορισμού της αντιμισθίας των διευθυνόντων ΤΤΤ. Πρακτορεία. Έχοντες υπ’ όψει το άρθρ. 17 παρ. 4 του Α.Ν. 291/1936 «περί τροποποιήσεως και συμπληρώσεως των περί διοικήσεως της Υπηρεσίας ΤΤΤ.» Προτάσει του Ημετέρου επί των ΤΤΤ. Υπουργού και μετά σύμφωνον γνώμην του Συμβουλίου Επικρατείας υπ’ αριθ. 468 απεφασίσαμεν και διατάσσομεν: Άρθρον μόνον.-Το άρθρον μόνον του από 22 Απρ.1946 Δ/τος «περί καθορισμού της αντιμισθίας των διευθυνόντων Τ.Τ.Τ. Πρακτορεία», αντικαθίσταται ως έπεται: 1.Εις τους διαχειριστάς των Τ.Τ.Τ. Πρακτορείων παρέχονται αι κάτωθι αμοιβαί: α)10% επί της αξίας των παρ’ αυτών καταναλισκομένων ταχ/κών ενσήμων. β)25% επί των εξ αποστολής τηλεγραφημάτων ή τηλεφωνικών συνδιαλέξεων εισπράξεων του Πρακτορείου. γ)25 δραχμαί δι’ έκαστον παρ’ αυτών παραλαμβανόμενον ή επιδιδόμενον δέμα, επιταγήν και συστημένον. 2.Αι κατά το προηγούμενον εδάφιον αμοιβαί εν ουδεμιά περιπτώσει δύνανται να είναι κατώτεραι των 10.000 δραχμών, ουδέ ανώτεραι των 50.000 δραχμών μηνιαίως, εκκαθαρίζονται δε και εντέλλονται καθ’ α θέλει ορίσει Υπουργική απόφασις. Εις τον επί των ΤΤΤ. Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 170 171-106